钦定古今图书集成/历象汇编/庶征典/第170卷 > 后梁
## 钦定古今图书集成/历象汇编/庶征典/第170卷 > 后梁

### 太祖开平元年获白兔白鹿

按《五代史梁太祖本纪》，不载。　按《册府元龟》，“开平元
年四月乙丑，颍州刺史张宝进白兔一。陈州袁象先
进白兔一，付史馆编录，兼示百官。五月，宿州刺史王
儒进白兔一。十一月，广南管内获白鹿，并图形来献，
耳有两缺。”按《符瑞图》，“鹿寿千岁变白，耳一缺。”今验此
鹿，耳有二缺，其兽与色，皆应金行，实表嘉瑞。